24 
Dr. Wagner Lajos. 
Antolik Károly, ki a berlini egyetemen Helmholtz tanit- 
ványa volt, szintén beható tanulmányozásának tárgyává tette 
a hanglejtök rendszerét. Hosszú ideig foglalkozott e tárgygyal, 
számos kísérletet, mathematikai számításokat tett, mig sikerült 
neki a hanglejtő új rendszerét megalkotnia, a tizenkét húrral 
biró polychordját megszerkesztenie, s rajza és utasitása szerint 
Kohl Miksa, chemnitzi mechanikusnál megcsináltatnia. 
Ebbéli tanulmányának eredményéről a nézetek külömbö- 
zők, majd kedvezők, majd kedvezőtlenek. Én nem vagyok sem 
fizikus, sem zenész, igy nagyon természetes, hogy véleményt e 
tárgyban nem mondhatok. Azt azonban bátran állithatom, hogy 
Antolik munkájának azaz érdeme, hogy az akusztikának és a 
zene aesthetikájának e meg nem fejtett kérdését ismét fölele- 
venitette és a hanglejtö rezgési számainak táblázataival nagy 
szolgálatot tett azoknak, a kik e nehéz problémával tovább 
foglalkozni szándékoznak. 
Antolik nevét a tudományos világban, a fizika történeté- 
ben elektromos alakjai tették ismeretessé, melyeket ma 
már Antolik-féle alakoknak neveznek. 
Ezek az elektromos poralakok az elektromosság elhelyez- 
kedését szigetelőkön árulják el. E végből az elektromosságnak 
kitett szigetelőt alkalmas porral, pl. kén és minium keverékével 
hintik be, melyek egyik része a pozitiv, másik a negativ elek- 
tromos helyekre rakódik. 
A tizennyolcadik századból ismeretesek a Lichtenberg-féle 
alakok; de ezek az Antolik-félékkel nem versenyezhetnek. Lich- 
tenberg a göttingai egyetemen volt a fizika tanára. Ü egyúttal 
a legnevezetesebb humoristák egyike és Hogarth hires képeinek 
geniális magyarázója. 
És valamint az Antolik-féle elektromos alakok maradandó 
nevet szereztek neki a fizikában, úgy ugyanazt állithatjuk a 
rezgő hártyák hangidomairól is, mely dolgozatát múlt évben 
adta ki. A straszburgi egyetem fiziológiai intézetének igazgatója 
e nyáron kérte tőlünk Antolik e dolgozatának egy példányát, 
mely munka a külföldön is keltett feltűnést. 
Ezeket a hangidomokat is ma-holnap az Antolik-féle rezgő 
hártyák hangidomainak fogják elnevezni. 
13átran mondhatja: 
